gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O secuestro de 'El Jueves' reabre o debate sobre a liberdade de expresión
Venres, sexta feira, 30 de setembro de 2022
Na revista satírica aparecen caricaturizados Felipe de Borbón e Letizia Ortiz en pleno acto sexual. A maioría dos medios solidarízanse publicando a portada.
A última hora da mañá deste venres, a Audiencia Nacional española ordenou que se retirara de todos os quioscos e que se prohibira a venda da revista satírica 'El Jueves'. O xuíz Juan del Olmo estima que a publicación atenta contra a imaxe da familia real española. Ademais, a xustiza pediulle ao director do medio que identificara o autor da caricatura.
A publicación sacaba caricaturizados na portada a Felipe de Borbón e a Letizia Ortiz copulando nunha cama. En pleno acto sexual Felipe de Borbón sae dicindo: "Daste conta? Se quedas preñada, isto vai ser o máis parecido a traballar que fixen na miña vida", referíndose aos 2.500 euros que destinará o goberno estatal para axudar ás familias con fillos.
Ataque á liberdade de expresión
A medida tomada contra o semanario fixo saltar moitas alarmas e derivou nun gran debate sobre a liberdade de expresión no Estado español. A protección especial que a constitución española lle garante á familia real sobre o resto dos cidadáns está a ser un dos motivos de máis críticas. Internet revelouse como un extraordinario medio para a denuncia. Os principais medios de comunicación electrónicos estatais optaron por colgar a portada de 'El Jueves', en clara resposta á decisión xudicial. Porén, en Galiza a maioría dos medios dixitais máis lidos deron conta do sucedido sen reproducila imaxe censurada. Mentres, as reaccións políticas tampouco se están facendo esperar. Formacións políticas como o BNG, ERC, IU ou sindicatos como CC.OO xa criticaron o sucedido.
Dende a morte do ditador Franco, o número de secuestros de publicacións nos quioscos non foi miúdo. Nestas tres décadas publicacións como o semanario El Cocodrilo, Punto y Hora de Euskal Herria, Cambio 16, Egin ou Diario 16, entre outros, foron retirados dos puntos de venda por orde xudicial. En moitos destes casos o motivo esgrimido era o de "inxuriar" ao monarca.
Os blogs galegos non son alleos á polémica
Moitas bitácoras do país recollen a súa opinión sobre o sucedido. Eis só algúns exemplos: Calidonia, Depaso, Brétemas
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Portada da publicación prohibida pola Audiencia Nacional
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto